Diari Oficial de la Generalitat Valenciana


Sumari del DOGV 1905, del 17-11-1992 (1992/826421)

ACORD de 10 de novembre de 1992, del Govern Valencià, pel qual declara la urgent ocupació dels bens i drets subjectes a expedient d'expropiació forçosa de l'Ajuntament de Benifaió.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   1905

Data del DOGV
:   17-11-1992

Secció del DOGV
:   ALTRES DISPOSICIONS

Número del document
:   1992/826421


Data del document
:   10-11-1992

Organisme emissor
:   Govern Valencià

Tipus de document
:   Acord

ACORD de 10 de novembre de 1992, del Govern Valenciá, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Benifaió.  
El Govern Valencià, en la reunió del dia 10 de novembre de 1992, adoptà l'acord següent:  
L?Ajuntament de Benifaió, després de l'aprovació del projecte d'obres i l'acompliment de la resta de requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució de les obres de la Casa de Cultura Municipal.  
Aquesta declaració d'urgent ocupació es justifica en el fet que les esmentades obres estan incloses en el Programa d'Instal·lacions Culturals del Pla Quadriennal d'Inversions de la Diputació Provincial de València, anualitats 1992 a 1995; per tant, cal que l'Ajuntament de Benifaió dispose dels terrenys al més aviat possible, ja que la demora en l'execució de les obres comportaria la pèrdua de la subvenció corresponent.  
Sotmès l?expedient a informació pública, l'afectada ha presentat al·legacions, les quals han estat desestimades pel ple de l'Ajuntament de Benifaió amb data 8 de juny de 1992.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, de conformitat amb els articles 32 i 17 de, l?Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, a proposta del Conseller d'Administració Pública, el Govern Valencià,  
ACORDA  
Primer  
Declarar la urgent ocupació dels béns i drets subjectes al expedient d'expropiació forçosa, instruït per l'Ajuntament de Benifaió, per a l'execució de les obres de la Casa de Cultura Municipal.  
Llista de béns afectats  
Nom dels propietaris: hereus del Sr. Francisco Ordeig Pastells.  
Domicili: C/ Magallanes, 34, 28267, Madrid.  
Descripció: terreny de 2.337,3 m2 situat a la partida Sisena del terme municipal de Benifaió, que limita: al nord, amb la part de darrere d'edificis amb façana al carrer de la Font; al sud, amb el xamfrà que formen els carrers de Vicente Medina i de la Font; a l'est, amb habitatges de particulars, i a l'oest, amb el carrer de la Font.  
Inscrita en el Registre de la Propietat de Carlet al tom 565, llibre 89 de Benifaió, folis 9 i 10, finca 5066, inscripció 3ª.  
Segon  
Aquest acord es publicarà en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament de Benifaió, al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
València, 10 de novembre de 1992.  
EL Conseller Secretari del Govern Valencià,   
EMERIT BONO I MARTINEZ